**Frp-skattesaken** er en sak som ble avslørt i 2006 av VG, der det kom frem at FrPs stortingsrepresentanter ni år tidligere skulle ha gjennomført luksusreiser til utlandet med sine ektefeller på stortingsgruppens regning.

Bakgrunn
--------

De seks i Frp’s stortingsgruppe i perioden 1995-1997 var på slutten av 90-tallet på en rekke utenlandsturer (bl.a til Roma, London, Istanbul og Madrid) sammen med sine ektefeller. Regningene ble betalt av Frp’s stortingsgruppe. 
Det ble overført penger fra stortingsgruppen til Fremskrittspartiet på 416 512 kroner til en hemmelig reisekonto. Overføringen skjedde i 1997, og kontoen var i daværende Kreditkassen. Beløpet ble fordelt på de daværende stortingsrepresentantene Carl I. Hagen, Jan Simonsen, Fridtjof Frank Gundersen, Øystein Hedstrøm, Hans J. Røsjorde og John Alvheim. Kontoen sto i Eli Hagens navn. Det ble ikke ført regnskap over midlene som ble overført til denne kontoen.

Vurderingen av Skattemyndighetene
---------------------------------

Oslo ligningskontor varslet Økokrim da de mente at det var foregått lovbrudd, men Økokrim la saken til side, fordi forholdene lå for langt tilbake i tid.

Oslo ligningskontor gjennomførte bokettersyn av de siste ti års regnskaper i Frp’s stortingsgruppe. Skattemyndighetene mente det skulle vært levert inn lønns- og trekkoppgaver for i alt 1,1 million i løpet av perioden 1995–2005. I tillegg mente ligningskontoret at det burde vurderes om til sammen 1,5 mill. i tillegg skulle vurderes som lønns- og trekkpliktige ytelser.

### Rapport fra Oslo ligningskontor

Det ble utarbeidet en rapport av Oslo ligningskontor der det stod følgende: «*Etter vår vurdering er det forhold som kan trekke i retning av at overføringen av kr. 416 512 fra stortingsgruppen til den nyopprettede bankkontoen i november 1997 er en lønnsoppgavepliktig ytelse som skulle vært tatt med i grunnlaget for arbeidsgiveravgift*».

Rapporten dokumenterte følgende:

* Reisekontoen har stått i Eli Hagens navn. Ekteparene Hagen, samt Øystein Hedstrøm er de tre eneste personene som har hatt disposisjonsrett over kontoen.
* Hagen sier i sin redegjørelse at det ikke ble ført noe slags regnskap over pengene han overførte fra stortingsgruppen.
* Bankkontoen ble kalt «Stiftelsen Frp Gruppen 93-97». Men i rapporten fra ligningskontoret slås det fast at kontoen ikke tilhører noen lovlig stiftelse.
* Hagen har opplyst til ligningskontoret at det ikke finnes møtereferater eller annen dokumentasjon om sakene rundt kontoen.

### Skattekrav

Oslo ligningskontor sendte 17. desember 2007 et skattekrav på 70 000 kroner til Carl I. Hagen og de fem andre som satt i Frp’s stortingsgruppe i perioden 1995-1997.

Uttalelser
----------

### Fremskrittspartiet om saken

Fremskrittspartiets leder, Siv Jensen, kommenterte pengebruken på sosiale kostnader med at partiet ønsket å ivareta stortingsrepresentantene sitt velvære. «*Vi er opptatt av at våre stortingsrepresentanter som ikke bor i Oslo, og som er mye borte fra sine familier og ektefeller. Det er lett for ektefellene å bli sjalu, så det er viktig å inkludere dem så de vet hva vi holder på med*».

Fremskrittspartiet valgte i perioden før valget i 2007 å ikke offentliggjøre rapporten fra ligningsmyndighetene, noe partiet fikk kritikk for, selv om Hagen året før uttalte: «*Vi har intet å skjule*».

Generalsekretær Geir Mo har selv bekreftet at partiet i ni år hadde en reisekonto med penger til stortingsgruppen.

### Andre om saken

Per-Kristian Foss sa like etter saken ble avslørt i 2006: «*- Det er pinlig bruk av penger å operere med denne type personlige håndpenger*».

Olav Gunnar Ballo uttalte: «*Jeg vil minne om at Carl I. Hagen for tre år siden gikk veldig hardt ut mot statsråd Victor D. Norman i forbindelse med statsrådens representasjonsutgifter. Det var en sak som lå i en gråsone, mens det som beskrives i tirsdagens VG-oppslag ligger er i en helt annen kategori*».

Eva Joly kommenterte saken ved å si: «*Jeg vil ikke hakke på ham, men si at jeg tror at Hagen nå kanskje føler hvordan det er å bli satt i gapestokken*».

Endrede regler
--------------

Avsløringene resulterte i at Stortingets presidentskap innførte strengere regler for partigruppenes bruk av bevilgede midler. Fremskrittspartiet var det eneste partiet som stemte imot endringen.

Anmeldelse
----------

Jan Simonsen anmeldte i januar 2008 Carl I. Hagen og kona Eli Hagen for sine manglende regnskap. Simonsen mente at mangelen på regnskapsførsel førte til at han feilaktig fikk et stort skattekrav.

Referanser
----------

1. ↑  Nettavisen – Betaler for kona 18.12.2007
2. ↑  Nettavisen – Skattesmell for Frp-topper 18.12.2007
3. ↑  Nettavisen – Slo alarm om Hagens reisefond 17.03.2007
4. ↑  VG - Ligningskontoret varsler skattesmell for Frp 18.12.2007
5. ↑  VG - Hagen erkjenner uklarheter rundt skattekostnader for ektefeller 18.12.2007
6. 1 2  Nettavisen – Fikk 70.000 i skattesmell 18.12.2007
7. ↑  Nettavisen – Gransker Frp-turer 15.06.2006
8. ↑  Nettavisen – Frp har gått i dekning 31.08.2007
9. ↑  Nettavisen – Vi har intet å skjule 16.06.2006
10. ↑  Nettavisen – Hagen med hemmelig konto 14.06.2006
11. ↑  Nettavisen – Direkte pinlig av Hagen 14.06.2006
12. ↑  Nettavisen – Joly håper Hagen har lært, presentert 16. juni 2006
13. ↑  Nettavisen – J Hagen tvunget i kne 15.06.2006
14. ↑  Aftenposten: Anmelder Carl I. Hagen, presentert 29. januar 2008

| * v
* d
* r
Fremskrittspartiet |
| --- |
| Lederskap | 

|  |  |
| --- | --- |
| Ledere\* | Anders Lange (1973–1974) **·** Eivind Eckbo (1974–1975) **·** Arve Lønnum (1975–1978) **·** Carl I. Hagen (1978–2006) **·** Siv Jensen (2006–2021) **·** Sylvi Listhaug (2021–) |
| Parlamentariske ledere | Anders Lange (1973–1974) **·** Erik Gjems-Onstad (1974–1976) **·** Harald Slettebø (1976–1977) **·** Carl I. Hagen (1981–2005) **·** Siv Jensen (2005–2013) **·** Harald T. Nesvik (2013–2017) **·** Hans Andreas Limi (2017–2021) **·** Sylvi Listhaug (2021–) |
| Generalsekretærer | Hans Andreas Limi (1988–1994) **·** Geir A. Mo (1994–2009) **·** Erland Vestli (2009–2010) **·** Geir A. Mo (2010–2011) **·** Finn Egil Holm (2012–) |

 |
| Historie | Mustafa-brevet **·** Fremskrittspartiets landsmøte 1994 **·** Den Norske Forenings møte (1995) **·** FrP-koden **·** Skattesaken |
| Lokallag | Nord-Trøndelag |
| Relaterte artikler | Anders Langes parti **·** Reformpartiet **·** Ungdomsparti **·** John I. Alvheims ærespris **·** Første stortingsvalg |
| \*Stillingen hadde tittelen *Formann* frem til 2009, og senere *Leder*. **·** Kategori **·** Politikk i Norge |